***Návrh***

**Zmluva o dielo**

uzatvorená podľa ustanovenia § 536 a nasl. zákona č. 513/1991 Zb. Obchodný zákonník v znení neskorších predpisov (ďalej len „Obchodný zákonník“)

**Článok I.**

**Zmluvné strany**

* 1. **Objednávateľ:** mesto Vranov nad Topľou

Sídlo: Dr. C. Daxnera 87/1, 093 16 Vranov nad Topľou

Štatutárny zástupca: Ing. Ján Ragan, primátor mesta

Kontakt:

e-mail:

IČO: 00332933

DIČ:

Kontaktná osoba:

Kontakt:

e-mail:

Bankové spojenie:

Číslo účtu predfinancovanie (IBAN):

Číslo účtu refundácia (IBAN):

(ďalej len „objednávateľ“)

**1.2 Zhotoviteľ:**

Sídlo: .........................................................

Registrácia: .........................................................

Štatutárny zástupca: .........................................................

Oprávnený rokovať vo veciach

* zmluvných: .........................................................
* technických: .........................................................

IČO: .........................................................

DIČ: .........................................................

IČ DPH: .........................................................

Kontaktná osoba: .........................................................

Kontakt: .........................................................

Bankové spojenie: .........................................................

Číslo účtu (IBAN): .........................................................

(ďalej len „zhotoviteľ“)

(ďalej spolu len „zmluvné strany“)

1.3 Zmluvné strany uzatvárajú na stavebnú akciu: **„Vranov n. T. – Dobudovanie a rekonštrukcia technickej infraštruktúry na Ul. Cintorínskej“** zmluvu o dielo v súlade s postupom zadávania podlimitných zákaziek podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“), financovanú z Operačného programu ľudské zdroje, so štátneho rozpočtu, z rozpočtu mesta.

**Článok II.**

**Predmet plnenia**

2.1 Zhotoviteľ sa zaväzuje zhotoviť vo vlastnom mene a na vlastnú zodpovednosť dielo **„Vranov n. T. – Dobudovanie a rekonštrukcia technickej infraštruktúry na Ul. Cintorínskej“**, a to

podľa predloženej projektovej dokumentácie, ktorej obsah je záväzným podkladom pre vyhotovenie položkovitej kalkulácie rozpočtu diela v plnom rozsahu súťažných podkladov

podľa položkovitej kalkulácie rozpočtu diela, ktorú vyhotovil zhotoviteľ a ktorá tvorí prílohu tejto zmluvy

* podľa podmienok dohodnutých v tejto zmluve.

Zhotoviteľ je povinný dielo vykonať technicky a technologicky podľa projektovej dokumentácie a čo do rozsahu podľa rozpočtu – oceneného výkazu výmer, ktorý tvorí prílohu č.1 tejto zmluvy.

2.2 Objednávateľ sa zaväzuje dielo zhotovené v súlade so zmluvou prevziať a zaplatiť dohodnutú cenu podľa platobných podmienok v článku V. tejto zmluvy.

* 1. Dielo pozostáva z prác uvedených vo výkaze – výmer.

**Článok III.**

**Čas plnenia**

3.1. Zhotoviteľ sa zaväzuje:

3.1.1. Dokončiť a odovzdať dielo v termíne: do **8 mesiacov** odo dňa prevzatia staveniska.

3.1.2. Vyznačiť existujúce vedenia inžinierskych sietí vrátane ich ochranných pásmach v priestore staveniska.

3.2. Objednávateľ sa zaväzuje:

3.2.1. Dodať zhotoviteľovi projekt stavby v 2 výtlačkoch: do termínu odovzdania staveniska.

3.2.2. Odovzdať zhotoviteľovi stavebné povolenie: do termínu odovzdania staveniska.

3.2.3. Odovzdať zhotoviteľovi stavenisko, zbavené faktických a právnych chýb a nárokov tretích osôb do 10 dní odo dňa účinnosti zmluvy.

3.2.4. Určiť odberové miesta vody a elektrickej energie, vyznačiť hranice staveniska a určiť miesto odvážania stavebného odpadu, v termínoch, ktoré budú dohodnuté v zápise pri odovzdaní a prevzatí staveniska.

3.3. Ak zhotoviteľ pripraví dielo alebo jeho dohodnutú časť na odovzdanie pred dohodnutým termínom, zaväzuje sa objednávateľ toto dielo prevziať aj v skoršom ponúknutom termíne.

**Článok IV.**

**Cena diela**

4.1. Cena za zhotovenie predmetu zmluvy v rozsahu článku II. tejto zmluvy je stanovená výsledkom verejného obstarávania, a to na základe výsledkov vyhodnotenia ponúk postupom zadávania podlimitnej zákazky na uskutočňovanie stavebných prác **„Vranov n. T. – Dobudovanie a rekonštrukcia technickej infraštruktúry na Ul. Cintorínskej“,** pre mesto Vranov nad Topľou v zmysle zákona č. 343/2015 Z. z. o verejnom obstarávaní, a je doložená podrobným rozpočtom, ktorý tvorí Prílohu č. 1 tejto zmluvy.

4.1.1. Cena za dielo je maximálna, t. j. cena, ktorú nie je možné prekročiť.

4.1.2. Cena môže byť zmenená len dohodou zmluvných strán vo forme samostatného podpísaného dodatku k tejto zmluve, a to v súlade s príslušnými ustanoveniami zákona o verejnom obstarávaní.

4.2. Cena za zhotovenie diela podľa článku II. tejto zmluvy je:

**Cena celkom bez DPH :** ....................... **EUR (slovom:** ....................... **)**

**DPH 20% :** ....................... **EUR (slovom:** ....................... **)**

**Cena celkom s DPH :** ....................... **EUR (slovom:** ....................... **)**

4.2.1 V cene za dielo sú zahrnuté všetky náklady a výdavky zhotoviteľa, ktoré súvisia s vykonaním diela.

4.2.2. Práce, ktoré zhotoviteľ nevykoná, vykoná bez príkazu objednávateľa alebo odchylne od dojednaných zmluvných podmienok, objednávateľ neuhradí.

4.2.3. V cene sú obsiahnuté aj náklady na vybudovanie, prevádzku, údržbu a vypratanie staveniska.

**Článok V.**

**Platobné podmienky**

5.1. Cenu za zhotovenie diela zaplatí objednávateľ zhotoviteľovi na základe čiastkových faktúr, vystavených po prestavaní aspoň 20 % z ceny diela, ktoré zhotoviteľ vystaví a odošle objednávateľovi po splnení týchto podmienok:

5.1.1 Práce budú fakturované na základe overených zisťovacích protokolov a súpisov vykonaných prác, v ktorých bude uvedené množstvo merných jednotiek a ich ocenenie v súlade s objektovou skladbou projektu stavby a ponukového rozpočtu.

5.1.2. Overenie vykonaných prác vykoná odborný technický dozor objednávateľa a autorizuje objednávateľ do 5. pracovného dňa od predloženia súpisu prác zhotoviteľom. Ak má súpis prác chyby, vráti ho zhotoviteľovi na prepracovanie.

5.2. Faktúru vyhotoví zhotoviteľ v súlade so zákonom č. 222/2004 Z. z. o dani z pridanej hodnoty v znení neskorších predpisov a predloží objednávateľovi v 6 originálnych výtlačkoch. Faktúra bude obsahovať minimálne tieto údaje:

* číslo faktúry, resp. daňového dokladu,
* označenie objednávateľa a zhotoviteľa, peňažný ústav, číslo účtu,
* IČO a DIČ zhotoviteľa, IČO objednávateľa,
* označenie registra, ktorý PO zapísal v obchodnom registri a číslo zápisu,
* miesto a názov diela, evidenčné číslo stavby,
* číslo zmluvy, dátum jej uzatvorenia,
* zdaniteľné obdobie,
* deň odoslania a deň splatnosti faktúry,
* fakturovanú základnú čiastku bez DPH, čiastku DPH a celkovú fakturovanú sumu,
* pečiatku a podpis oprávneného zástupcu zhotoviteľa,
* prílohou faktúry bude objednávateľom odsúhlasený súpis vykonaných prác.

5.2.1. V prípade, že v protokole o odovzdaní a prevzatí diela budú uvedené chyby a nedorobky, faktúra za dodávku bude uhradená do výšky 95 % ceny diela. Zvyšok fakturovanej ceny objednávateľ uhradí do 60 dní po podpísaní zápisnice o odstránení chýb a nedorobkov.

5.2.2. Uhradená faktúra nie je dokladom o odovzdaní a prevzatí diela.

5.2.3. Konečnú faktúru za vykonané dielo predloží zhotoviteľ ku dňu jeho odovzdania a prevzatia. Jej prijatie objednávateľom vylučuje dodatočné nároky zhotoviteľa na úpravu ceny diela. Konečnú faktúru za vykonané dielo zhotoviteľ vystaví v hodnote aspoň 5 % z ceny diela.

5.3. Splatnosť jednotlivých faktúr je 60 dní odo dňa ich doručenia objednávateľovi. Faktúra sa považuje za uhradenú dňom odpísania prostriedkov z účtu objednávateľa.

5.4. V prípade, že faktúra nebude obsahovať náležitosti uvedené v tejto zmluve, objednávateľ je oprávnený vrátiť ju zhotoviteľovi na doplnenie. V takom prípade sa preruší plynutie lehoty splatnosti a nová lehota splatnosti začne plynúť doručením opravenej faktúry objednávateľovi.

**Článok VI.**

**Záručná doba, zodpovednosť za vady**

6.1. Zhotoviteľ zodpovedá za to, že predmet tejto zmluvy je zhotovený podľa schváleného projektu stavby, STN, vzťahujúcimi sa na predmet plnenia, dohodnutých zmluvných podmienok, a že počas záručnej doby bude mať vlastnosti, dohodnuté v tejto zmluve.

6.2. Záručná doba je 60 mesiacov na stavebnú časť a na technologickú časť podľa záruk stanovených výrobcom technológií. Začína plynúť odo dňa protokolárneho prevzatia diela objednávateľom. Za chyby diela, na ktoré sa vzťahuje záruka, zodpovedá zhotoviteľ v rozsahu tejto záruky.

6.2.1. Záručná doba neplynie v čase, kedy objednávateľ nemohol dielo užívať pre chyby, za ktoré zodpovedá zhotoviteľ.

6.3. Zmluvné strany sa dohodli pre prípad chyby diela, že počas záručnej doby má zhotoviteľ povinnosť bezplatného odstránenia chyby.

6.4. Zhotoviteľ nezodpovedá za chyby diela, ktoré boli spôsobené použitím podkladov a vecí, poskytnutých objednávateľom a zhotoviteľ ani pri vynaložení odbornej starostlivosti nemohol zistiť ich nevhodnosť alebo na ňu upozornil objednávateľa a ten na ich použití trval.

6.5. Chyby diela, uvedené v protokole o odovzdaní a prevzatí diela, strany nepovažujú za konečnú možnosť reklamácie zjavných chýb zo strany objednávateľa a odovzdanie diela sa nepovažuje za prehliadku diela objednávateľom v zmysle ustanovenia § 562 Obchodného zákonníka. Objednávateľ môže zjavné chyby písomne reklamovať do 15 dní po prevzatí diela.

6.6. Materiály, stavebné diely a výrobky, ktoré nezodpovedajú zmluve a požadovaným skúškam, musí zhotoviteľ na vlastné náklady odstrániť a nahradiť bezchybnými.

6.7. Objednávateľ je povinný umožniť zhotoviteľovi prístup do priestorov, kde sa majú chyby diela, zistené počas záručnej doby, odstraňovať.

6.8. Objednávateľ sa zaväzuje, že prípadnú reklamáciu chyby diela uplatní bezodkladne po jej zistení, a to písomnou formou.

6.9. Zhotoviteľ sa zaväzuje začať s odstraňovaním prípadných chýb predmetu plnenia bezodkladne, najneskôr do 7 dní od uplatnenia oprávnenej reklamácie objednávateľa a chyby odstrániť v čo najkratšom technicky možnom čase. Termín odstránenia chýb dohodnú zmluvné strany písomne pri reklamačnom konaní.

6.10. Ak zhotoviteľ neodstráni chyby a nedorobky, uvedené v protokole o odovzdaní a prevzatí diela v dohodnutej lehote, má právo ich odstrániť objednávateľ a uhradiť ich z čiastky, zadržanej podľa článku V. bod 5.2.1. tejto zmluvy.

6.11. Za škody, ktoré vzniknú predčasným užívaním stavby, na ktorom sa zmluvné strany dohodli, zodpovedá objednávateľ a zhotoviteľ ich odstráni na základe dodatku k zmluve na náklady objednávateľa.

6.12. Chyby projektu stavby, zabezpečeného objednávateľom, budú zmluvné strany riešiť podľa § 551 až 552 Obchodného zákonníka.

**Článok VII.**

**Vykonanie diela**

7.1. Zhotoviteľ vykonáva činnosti, spojené s predmetom diela na vlastnú zodpovednosť podľa zmluvy, pričom rešpektuje technické špecifikácie a právne predpisy.

7.2. Zhotoviteľ sa zaväzuje vykonať Dielo riadne a včas v Termíne plnenia v súlade s:

a) projektovou dokumentáciou Diela overenou autorizovaným stavebným inžinierom (ďalej aj ako „Projektová dokumentácia“),

b) oznámením k stavebnej úprave/stavebným povolením vydaným príslušným stavebným úradom,

c) záväznými rozhodnutiami a/alebo písomnými vyjadreniami dotknutých orgánov štátnej správy a samosprávy,

d) položkovým rozpočtom Zhotoviteľa (príloha č. 1 tejto Zmluvy),

f) platnými právnymi predpismi (stavebnými, technickými, bezpečnostnými a inými) a technickými normami, ktoré sa na vykonanie Diela vzťahujú, tak, aby Dielo spĺňalo všetky požiadavky príslušných právnych predpisov a technických noriem, najmä tých, ktoré sú uvedené v Projektovej dokumentácii, bolo vykonané vo vysokom štandarde stavebno-montážnych prác pri dodržaní projektových parametrov daných Projektovou dokumentáciou, technologických postupov a všeobecne záväzných technických požiadaviek na stavbu.

7.3. Zhotoviteľ sa zaväzuje vyhotovovať pravidelnú fotodokumentáciu v elektronickej forme na CD z priebehu realizácie Diela ( fotografie), ktorá bude tvoriť povinnú prílohu každej faktúry v súlade s čl. V. ods. 5.2 Zmluvy.

7.4. Zhotoviteľ je povinný zabezpečiť dielo proti krádeži a poškodeniu, poistiť ho proti vzniku škody a zabezpečiť na svoje náklady stráženie a osvetlenie staveniska.

7.5. Zhotoviteľ v plnom rozsahu zodpovedá za bezpečnosť a ochranu zdravia všetkých osôb, ktoré sú oprávnené zdržiavať sa v priestore staveniska podľa zákona č. 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov v znení neskorších predpisov a vyhlášky Ministerstva práce, sociálnych vecí a rodiny Slovenskej republiky č. 147/2013 Z. z., ktorou sa ustanovujú podrobnosti na zaistenie bezpečnosti a ochrany zdravia pri stavebných prácach a prácach s nimi súvisiacich a podrobnosti o odbornej spôsobilosti na výkon niektorých pracovných činností.

7.5.1. Zhotoviteľ zodpovedá za zabezpečenie požiarnej ochrany v zmysle zákona č. 314/2001 Z. z. o ochrane pred požiarmi v znení neskorších predpisov a vyhlášky Ministerstva vnútra Slovenskej republiky č. 94/2004 Z. z., ktorou sa ustanovujú technické požiadavky na protipožiarnu bezpečnosť pri výstavbe a pri užívaní stavieb, ako aj za zabezpečenie minimálnych bezpečnostných a zdravotných požiadaviek na stavenisko podľa nariadenia vlády SR č. 396/2006 Z. z. o minimálnych bezpečnostných a zdravotných požiadavkách na stavenisko.

7.5.2. V súvislosti s vykonávaním diela je zhotoviteľ povinný minimalizovať zásahy do životného prostredia, zachovávať a nepoškodzovať existujúcu faunu a flóru, v maximálnej miere využívať existujúce spevnené komunikácie a plochy. Pri pohybe techniky je nutné túto zabezpečiť proti únikom nebezpečných látok do okolitého prostredia.

7.5.3. V súlade so zákonom č. 79/2015 Z. z. o odpadoch a o zmene a doplnení niektorých zákonov v znení neskorších predpisov zhotoviteľ v plnom rozsahu zodpovedá za nakladanie s odpadmi, ktoré vznikli v súvislosti s realizáciou diela. Pôvodcom stavebných odpadov je objednávateľ, držiteľom odpadov je zhotoviteľ. Odpady, najmä z plastov, gumy, papiera, dreva a pod. sa nesmú likvidovať spaľovaním. Odpady zo stavebnej činnosti je zhotoviteľ povinný podľa možností recyklovať. Recyklovateľné odpady budú odovzdané na recykláciu a zvyšné ostatné a nebezpečné odpady budú zhodnocované/ zneškodňované prostredníctvom oprávnených organizácií.

7.5.4. Zhotoviteľ je povinný pri každom úniku nebezpečných látok do okolitého prostredia alebo pri každej ekologickej havárii informovať objednávateľa a príslušné orgány štátnej správy a vzniknutú haváriu odstrániť v spolupráci s užívateľom na svoje náklady.

7.5.6. Zhotoviteľ sa zaväzuje vykonávaním stavebných prác dodržať navrhnuté spády potrebné pre odvedenie vody z vozovky, predpísaný priečny a pozdĺžny sklon vozovky podľa Projektovej dokumentácie.

7.5.7. Zhotoviteľ sa ďalej zaväzuje, že pri vykonávaní Diela sa bude usilovať o maximálne zníženie prašnosti a hlučnosti v mieste jeho vykonávania.

7.6. Zhotoviteľ počas uskutočňovania prác nesmie svojou činnosťou bezdôvodne obmedziť plynulosť prevádzky. Dôvod, rozsah a predpokladanú alebo skutočnú dobu obmedzenia plynulosti prevádzky je Zhotoviteľ povinný prerokovať s Okresným dopravným inšpektorátom Policajného zboru a s Objednávateľom vopred a to najneskôr do 5 dní pred týmto obmedzením.

7.7. Zhotoviteľ vypracuje a zabezpečí všetky podklady potrebné k získaniu povolenia k čiastočnej uzávierke cesty, prípadne úplnej uzávierke cesty so zabezpečením obchádzkovej trasy potrebnej pre realizáciu Diela. Zodpovedá za správnosť osadenia a údržbu zvislého dopravného značenia uzávierky, prípadne obchádzky počas realizácie stavebných prác na mieste vykonávania Diela.

7.8. Zhotoviteľ vypracuje a zabezpečí všetky podklady potrebné k získaniu určenia použitia a umiestnenia trvalého dopravného značenia, zariadenia, ktoré zrealizuje podľa Projektovej dokumentácie. Zodpovedá za správnosť jeho osadenia.

7.9. Zhotoviteľ zabezpečí na vlastné náklady vytýčenie všetkých podzemných inžinierskych sietí na vlastné náklady, ktoré sa nachádzajú na stavenisku alebo v jeho okolí. Súčasne Zhotoviteľ zodpovedá za prípadné poškodenie inžinierskych sieti počas realizácie zemných prác a pri prehlbovaní cestných priekop. Zhotoviteľ taktiež zabezpečí vytýčenie stavby pred realizáciou a porealizačné zameranie zrealizovanej stavby geodetom.

7.10. Zhotoviteľ je povinný používať všetky primerané prostriedky k tomu, aby nedošlo k poškodeniu inžinierskych sietí, ciest a mostov umožňujúcich spojenie so staveniskom alebo vedúcim k stavenisku dopravou Zhotoviteľa alebo ktorýmkoľvek z jeho subdodávateľov. Zhotoviteľ musí vyhľadávať také trasy, vybrať a používať také vozidlá a mechanizmy a obmedziť a rozložiť náklad tak, aby každá doprava na stavenisko a zo staveniska, ktorou dochádza k presunu materiálov, strojného zariadenia Zhotoviteľa, bola vykonávaná tak, aby nevznikli zbytočné škody na týchto inžinierskych sieťach, cestách a mostoch. Vzniknuté závady a poškodenia je Zhotoviteľ povinný bez meškania odstrániť na vlastné náklady uvedením do pôvodného stavu.

7.11. Zhotoviteľ zabezpečí na vlastné náklady a odsúhlasí s projektantom potrebnú dielenskú a výrobnú dokumentáciu potrebnú pre realizáciu Diela, ktorá nie je súčasťou Projektovej dokumentácie a zabezpečí jej kompletnú realizáciu.

7.12. Objednávateľ nezabezpečuje pre Zhotoviteľa zariadenie staveniska, depóniu zeminy a skladovanie odpadov, ktoré sú výsledkom jeho činnosti. Uvedené si Zhotoviteľ zabezpečí na vlastné náklady.

7.13. Zhotoviteľ zodpovedá za to, že pri realizácii diela nepoužije materiál, o ktorom je v čase jeho použitia známe, že je škodlivý. Použité stavebné výrobky pri realizácii stavebného diela musia spĺňať podmienky a požiadavky, uvedené v zákone č. 133/2013 Z. z. o stavebných výrobkoch a o zmene a doplnení niektorých zákonov v znení neskorších predpisov a v zákone č. 56/2018 Z. z. o posudzovaní zhody výrobku, sprístupňovaní určeného výrobku na trhu a o zmene a doplnení niektorých zákonov v znení neskorších predpisov.

7.14. Objednávateľ je oprávnený vykonávať stavebný dozor nad realizáciou diela a dodržiavaním zmluvných podmienok, ktorý má za tým účelom prístup na pracoviská, kde sa zmluvné práce realizujú alebo skladujú materiály.

7.14.1. Zhotoviteľ je povinný umožniť objednávateľovi vykonávanie stavebného dozoru, najmä:

* oboznámiť sa s podkladmi zhotoviteľa, podľa ktorých stavbu realizuje
* prevziať od neho stavenisko, základné smerové a výškové vytýčenie stavby
* kontrolu dodržiavania podmienok stavebných povolení a opatrení štátneho stavebného dohľadu počas realizácie stavby
* zabezpečiť zhotoviteľovi spoluprácu s projektantom pri zabezpečovaní súladu vykonávaných prác a dodávok s projektom stavby v rámci výkonu jeho autorského dozoru
* zabezpečiť kontrolu doplňovania a zakresľovania zmien do projektovej dokumentácie, podľa ktorej sa stavba realizuje
* kontrolu zhotoviteľom predkladaných dodatkov a zmien projektu
* kontrolu vecnej a cenovej správnosti a úplnosti oceňovacích podkladov a platobných dokladov, ich súlad s podmienkami zmluvy
* kontrolu tých častí diela, ktoré budú v ďalšom postupe zakryté alebo sa stanú neprístupnými
* kontrolu postupu prác podľa časového harmonogramu
* kontrolu plnenia odsúhlaseného skúšobného plánu verejnej práce, k čomu predloží zhotoviteľ doklady, ktoré preukazujú kvalitu vykonaných prác a dodávok (certifikáty, atesty, protokoly a pod.)
* sledovanie vedenia stavebného denníka v súlade so zmluvnými podmienkami a zákonom č. 50/1976 Zb. o územnom plánovaní a stavebnom poriadku (stavebný zákon)
* kontrolu riadneho uskladnenia materiálov, strojov, zariadení a konštrukcií
* spolupracovať pri príprave dokladov pre záverečné hodnotenie stavby
* kontrolu odstraňovania chýb a nedorobkov
* kontrolu vypratania staveniska.

7.15. Skutočnosť, že objednávateľ skontroloval výkresy, dodávky vzorky a vykonané práce, nezbavuje zhotoviteľa povinnosti zodpovedať za prípadné chyby a vykonávanie potrebných kontrol tak, aby bolo zaručené riadne splnenie predmetu diela.

7.16. Pre sledovanie postupu výstavby bude objednávateľ organizovať na stavbe kontrolné dni, na ktoré bude pozývať účastníkov, vyhotovovať zápisy o ich priebehu a posielať ich účastníkom kontrolného dňa. Vzájomne odsúhlasené a prijaté opatrenia na kontrolných dňoch sa stanú pokynom pre zhotoviteľa na vykonanie prác, pokiaľ nemenia predmet a cenu zmluvy.

7.17. Zhotoviteľ poveruje výkonom funkcie stavbyvedúceho ......................., osvedčenie o vykonaní odbornej skúšky č. .......................

7.18. Zhotoviteľ vyzve písomne objednávateľa na prevzatie diela najmenej 15 dní pred dňom dokončenia diela, uvedeným v článku III. bod 3.1.1. tejto zmluvy.

7.19. K preberaciemu konaniu zhotoviteľ pripraví:

* stavebné denníky,
* revízne správy,
* doklady o overení požadovaných vlastností rozhodujúcich výrobkov podľa § 43f a § 47 stavebného zákona, zákona č. 133/2013 Z. z. o stavebných výrobkoch a o zmene a doplnení niektorých zákonov v znení neskorších predpisov a zákona č. 56/2018 Z. z. o posudzovaní zhody výrobku, sprístupňovaní určeného výrobku na trhu a o zmene a doplnení niektorých zákonov v znení neskorších predpisov,
* zápisy o vykonaných skúškach (tlakových skúškach, skúškach tesnosti a pod.),
* zápisy o kontrole častí diela, ktoré boli počas jeho realizácie zakryté,
* kópie dokladov zamestnancov o ich oprávnení a kvalifikácií požadovaných na výkon daných prác uvedených v protokole o odovzdaní a prevzatí diela.

Náklady spojené so zabezpečením vyššie uvedenej dokumentácie (podľa bodu 7.19) znáša zhotoviteľ.

7.20. Ak zhotoviteľ uvedené doklady k začatiu preberacieho konania nepredloží, objednávateľ preberacie konanie nezačne a zhotoviteľovi vyúčtuje všetky náklady, ktoré mu z toho dôvodu vznikli.

7.21. O odovzdaní a prevzatí diela spíšu zmluvné strany zápisnicu. Dielo bude odovzdané, len ak objednávateľ v zápisnici vyhlási, že dielo preberá.

7.21.1. Prevzatie diela alebo jeho časti môže objednávateľ odmietnuť pre chyby a nedorobky až do ich odstránenia.

7.22. Stavenisko je povinný zhotoviteľ vypratať v termíne, ktorý určí objednávateľ v zápisnici o odovzdaní a prevzatí diela.

7.23. Zhotoviteľ zodpovedá za čistotu a poriadok na stavenisku. Zhotoviteľ odstráni na vlastné náklady odpady, ktoré sú výsledkom jeho činnosti.

7.24. Vlastníkom stavby je objednávateľ. Nebezpečenstvo škody na diele a na veciach a materiáloch, potrebných na jeho zhotovenie znáša zhotoviteľ do protokolárneho prevzatia diela objednávateľom.

7.25. Zhotoviteľ zostáva vlastníkom stavebných materiálov, výrobkov a zariadení, ktoré dodal na zhotovenie diela, až do ich úhrady objednávateľom.

7.26. Objednávateľ zabezpečí všetky rozhodnutia orgánov štátnej správy, potrebné pre vykonanie diela.

7.27. Zhotoviteľ nesmie zadať predmet plnenia ako celok k zhotoveniu inému subjektu.

7.28. Zhotoviteľ je oprávnený zveriť vykonanie časti diela tretej osobe (subdodávateľovi) iba v rozsahu uvedenom v prílohe (Zoznam známych subdodávateľov) uvedenom v prílohe č. 2 tejto ZoD. Pri výkone diela prostredníctvom subdodávateľov je zhotoviteľ plne zodpovedný voči objednávateľovi za včasné a riadne vykonanie diela, akoby ho vykonával sám.

7.29. V prípade, ak zhotoviteľ zverí vykonanie časti diela subdodávateľovi inému ako uviedol v prílohe č. 2 tejto ZoD, je povinný oznámiť objednávateľovi každého takéhoto subdodávateľa desať kalendárnych dní pred začatím vykonávania časti diela. Každý takýto subdodávateľ musí spĺňať podmienky osobného postavenia. Zhotoviteľ objednávateľovi spolu s oznámením o zmene subdodávateľa predloží doklady o tom, že subdodávateľ spĺňa podmienky osobného postavenia a to v originálnom vyhotovení alebo ako úradne overené kópie týchto dokladov resp. preukáže splnenie tejto podmienky podľa § 152 zákona o verejnom obstarávaní. Náklady spojené so zabezpečením týchto dokladov znáša zhotoviteľ bez nároku na ich úhradu objednávateľom. Objednávateľ odmietne takéhoto subdodávateľa písomným oznámením zhotoviteľovi zaslaným do siedmich kalendárnych dní odo dňa doručenia oznámenia o zmene subdodávateľa v prípade:

a) nepredloženia dokladov preukazujúcich splnenie podmienky osobného postavenia,

b) nesplnenia podmienok osobného postavenia,

c) predloženia neplatných dokladov,

d) poskytnutia nepravdivých alebo skreslených informácií,

7.29.1. Subdodávateľ môže začať vykonávanie časti diela iba po písomnom odsúhlasení objednávateľom. V prípade, ak subdodávateľ začne vykonávať časť diela bez súhlasu objednávateľa alebo napriek odmietnutiu subdodávateľa objednávateľom má objednávateľ právo prerušiť vykonávané práce, prípadne žiadať ich odstránenie na náklady zhotoviteľa. Zhotoviteľ v takomto prípade nemá nárok na predĺženie času plnenia podľa tejto ZoD, úhrady za takto vykonané práce a ani úhrady za ich odstránenie.

7.29.2. Zhotoviteľ je zároveň povinný zabezpečiť, aby subdodávateľ nezadal ďalšiemu subdodávateľovi žiadne práce a služby na vykonaní časti diela jemu zadanej zhotoviteľom (uvedené sa nevzťahuje na dodávku zariadení alebo materiálov, prípadne na montáž zariadenia).

7.29.3. Zhotoviteľ prehlasuje, že on, jeho zamestnanci, alebo jeho subdodávatelia sú držiteľmi všetkých potrebných oprávnení a kvalifikácií požadovaných na výkon daných prác. Pri výkone diela prostredníctvom subdodávateľov je zhotoviteľ plne zodpovedný voči objednávateľovi za včasné a riadne vykonanie diela, akoby ho vykonával sám.

7.30. Zhotoviteľ je oprávnený použiť projekt stavby len pre zhotovenie predmetu zmluvy.

**Článok VIII.**

**Stavebný denník**

8.1. Zhotoviteľ je povinný viesť na stavbe stavebný denník v súlade so stavebným zákonom a vyhláškou Ministerstva životného prostredia Slovenskej republiky č. 453/2000 Z. z., ktorou sa vykonávajú niektoré ustanovenia stavebného zákona, odo dňa začatia prác až do odstránenia poslednej chyby, resp. nedorobku, zisteného pri kolaudácii stavby. Stavebný denník sa musí nachádzať na stavbe a musí byť trvale prístupný. Zápisy do neho robí zhotoviteľ v deň, kedy boli práce vykonané alebo nastali okolnosti, ktoré je potrebné riešiť.

8.2. Okrem zástupcov zhotoviteľa, objednávateľa a projektanta môžu do stavebného denníka vykonávať záznamy poverení zástupcovia príslušných orgánov štátnej správy.

8.3. Zápisy v stavebnom denníku sa nepovažujú za zmenu zmluvy, ale slúžia ako podklad pre vyhotovenie dodatkov k zmluve v súlade so zákonom o verejnom obstarávaní.

**Článok IX.**

**Zmluvné pokuty**

9.1. Zhotoviteľ zaplatí za omeškanie s dodaním predmetu plnenia zmluvnú pokutu vo výške 0,05 % z ceny diela uvedenej v článku IV. bod 4.2. tejto zmluvy za každý aj začatý deň omeškania.

9.2. Za omeškanie s odstránením chýb, reklamovaných v záručnej dobe sa zhotoviteľ zaväzuje zaplatiť zmluvnú pokutu vo výške 0,05 % z ceny diela denne až do ich odstránenia, a to za každú chybu zvlášť.

9.3. Objednávateľ zaplatí zhotoviteľovi za omeškanie s úhradou faktúry zmluvnú pokutu vo výške 0,005 % z fakturovanej ceny za každý aj začatý deň omeškania.

9.4. V prípade, ak zhotoviteľ poruší povinnosť uvedenú v článku X. bod 10.9. tejto zmluvy, objednávateľ má právo uplatniť si voči zhotoviteľovi zmluvnú pokutu vo výške 1 % z ceny diela uvedenej v článku IV. bod 4.2. tejto zmluvy.

9.5. Zaplatenie zmluvnej pokuty nevylučuje povinnosť zhotoviteľa uhradiť objednávateľovi škodu, ktorá vznikla nesplnením záväzkov, ktoré pre neho zo zmluvného vzťahu vyplývajú.

9.6. Uplatnenie zmluvných pokút bude vykonané písomnou formou.

**Článok X.**

**Ostatné ustanovenia, odstúpenie od zmluvy**

10.1. Zmluvné strany sa zaväzujú, že obchodné a technické informácie, ktoré si navzájom poskytli, nepoužijú na iné účely ako pre plnenie podmienok tejto zmluvy.

10.2. Zhotoviteľ prehlasuje, že zabezpečí pokrytie všetkých činností vyplývajúcich z plnenia tejto zmluvy zamestnancami s potrebnými osvedčeniami a oprávneniami v zmysle platnej legislatívy.

10.3. Zhotoviteľ bude pri plnení predmetu tejto zmluvy postupovať s odbornou starostlivosťou. Zaväzuje sa dodržiavať všeobecne záväzné právne predpisy, technické normy a podmienky tejto zmluvy. Zhotoviteľ sa bude riadiť východiskovými podkladmi objednávateľa, pokynmi objednávateľa, zápismi a dohodami oprávnených pracovníkov zmluvných strán.

10.4. Objednávateľ je oprávnený bez akýchkoľvek sankcií odstúpiť od zmluvy:

* ak zhotoviteľ bezdôvodne odmietne prevziať stavenisko,
* ak zhotoviteľ nedodržiava kvalitu vykonávaného diela podľa STN a objednávateľom zistené chyby neodstráni v dohodnutých termínoch,
* ak ešte nedošlo k plneniu zo zmluvy medzi Objednávateľom a Dodávateľom a výsledky finančnej kontroly Poskytovateľa neumožňujú financovanie výdavkov vzniknutých z obstarávania tovarov, služieb, stavebných prác alebo iných postupov.

10.5. Zhotoviteľ je oprávnený odstúpiť od zmluvy:

* ak objednávateľ neplní zmluvné záväzky, a tým zhotoviteľovi znemožňuje vykonanie diela, a to ani po predchádzajúcom písomnom upozornení a poskytnutí dodatočnej primeranej lehoty, v dĺžke minimálne pätnásť (15) pracovných dní na nápravu.
* ak výsledky administratívnej kontroly poskytovateľa nenávratného finančného príspevku neumožňujú financovanie výdavkov vzniknutých z tejto zmluvy, t.j. doručenie správy z kontroly verejného obstarávania, ktorou poskytovateľ nenávratného finančného príspevku neschválil verejné obstarávanie.

10.6. Omeškanie zmluvných strán v zmysle § 365 a 370 Obchodného zákonníka je považované za podstatné porušenie zmluvnej povinnosti v zmysle § 345 Obchodného zákonníka a oprávňuje na jednostranné odstúpenie od zmluvy obe zmluvné strany.

10.7. Odstúpenie od zmluvy musí byť oznámené písomne. V odstúpení musí byť uvedený dôvod, pre ktorý zmluvná strana od zmluvy odstupuje.

10.8. V prípade, že dôjde k okolnostiam uvedeným v bodoch 10.4., resp. 10.5. tohto článku zmluvy, vykonané práce budú odúčtované faktúrou. Objednávateľ uhradí náklady, ktoré preukázateľne zhotoviteľovi vznikli a boli zahrnuté v zmluvnej cene rozpracovaného diela.

10.9. Zhotoviteľ je povinný strpieť výkon kontroly/auditu súvisiaceho s dodávanými stavebnými prácami, a to oprávnenými osobami na výkon tejto kontroly/auditu a poskytnúť im všetku potrebnú súčinnosť.

10.10. Oprávnené osoby na výkon kontroly/auditu v zmysle bodu 10.9. tohto článku zmluvy sú najmä:

1. Poskytovateľ a ním poverené osoby,
2. Útvar následnej finančnej kontroly a nimi poverené osoby;
3. Najvyšší kontrolný úrad SR, príslušná Správa finančnej kontroly, Certifikačný orgán a nimi poverené osoby,
4. Orgán auditu, jeho spolupracujúce orgány a nimi poverené osoby,
5. Splnomocnení zástupcovia Európskej Komisie a Európskeho dvora audítorov,
6. Osoby prizvané orgánmi uvedenými v písm. a) až e) v súlade s príslušnými právnymi predpismi SR a právnymi aktmi EÚ.

10.11. Zmluvné strany budú zbavené zodpovednosti za čiastočné alebo úplné neplnenie zmluvných povinností, ak k tomu dôjde z dôvodu vyššej moci. Za vyššiu moc sú považované okolnosti vylučujúce zodpovednosť v zmysle ustanovenia § 374 Obchodného zákonníka. Za vyššiu moc sa napr. považujú aj nepriaznivé poveternostné podmienky. Za nepriaznivé poveternostné podmienky sa pre účely tejto zmluvy považujú dni s priemernou dennou teplotou nižšou ako -5 °C a tiež dni, počas ktorých trvajú v pracovnej dobe nepretržité zrážky minimálne 6 hodín. Všetky tieto skutočnosti musia byť zapísané v stavebnom denníku a potvrdené zástupcom objednávateľa. V prípade rozporov sa použijú údaje namerané SHMÚ na meracej stanici najbližšej k stavenisku. Ak nastanú prekážky vyššej moci, je zmluvná strana, ktorej sa prekážka týka, povinná bezodkladne informovať druhú zmluvnú stranu o povahe, začiatku a konci udalosti vyššej moci, ktorá jej bráni v plnení povinností podľa tejto zmluvy. Termíny plnenia sa v tomto prípade predlžujú o dobu trvania vyššej moci a príslušná zmluvná strana, ktorej sa prekážka týka, počas tejto doby nie je v omeškaní. Zodpovednosť dotknutej zmluvnej strany však nie je vylúčená a termín plnenia sa nepredlžuje, pokiaľ táto zmluvná strana nesplnila svoju povinnosť bezodkladne informovať druhú zmluvnú stranu o povahe a začiatku udalosti vyššej moci. Ak doba trvania okolnosti vyššej moci presiahne deväťdesiat (90) dní a zmluvné strany sa nedohodnú na primeranej zmene tejto zmluvy, ktorákoľvek zo zmluvných strán je oprávnená odstúpiť od tejto zmluvy. Pre účinky odstúpenia platia ustanovenia čl. X. primerane.

**Článok XI.**

**Osobitné podmienky plnenia zmluvy – zriadenie pracovného miesta**

11.1 V súlade s ustanoveniami § 42 ods. 12 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov a ustanoveniami § 8a zákona č. 365/2004 Z.z. o rovnakom zaobchádzaní v niektorých oblastiach a o ochrane pred diskrimináciou a o zmene a doplnení niektorých zákonov (antidiskriminačný zákon) sa zmluvné strany dohodli, že počas doby plnenia tejto zmluvy bude zhotoviteľ v mieste zhotovovania diela realizovať pre ľudí znevýhodnených na trhu práce, najmä kvôli príslušnosti ku rómskemu etniku, dočasné vyrovnávacie opatrenia.

11.2 Zhotoviteľ je počas doby realizácie stavebných prác podľa tejto zmluvy povinný zamestnať podľa zákona č. 311/2001 Z.z. (Zákonník práce), minimálne 2 osoby spĺňajúce kumulatívne nasledovné predpoklady:

a) patria k marginalizovanej rómskej komunite, a zároveň

b) sú nezamestnané, pričom uprednostnené budú dlhodobo nezamestnané osoby.

11.3 Pri hľadaní vhodných uchádzačov o zamestnanie spĺňajúcich kumulatívne predpoklady podľa písm. a) a b) vyššie poskytne Objednávateľ Dodávateľovi stavebných prác potrebnú súčinnosť spočívajúcu v predložení zoznamu osôb, ktoré tieto predpoklady spĺňajú. Splnenie predpokladov uchádzačmi o zamestnanie podľa písm. a) a b) vyššie sa preukáže čestným vyhlásením uchádzača o zamestnanie o tom, že patrí k marginalizovanej rómskej komunite (podmienka podľa písm. a) vyššie) a relevantným potvrdením, ktorým sa preukáže, že uchádzač o zamestnanie je nezamestnaný napr. potvrdenie príslušného úradu práce o zaradení uchádzača do evidencie uchádzačov o zamestnanie resp. do evidencie dlhodobo nezamestnaných (podmienka podľa písm. b) vyššie). Ak Dodávateľ stavebných prác nevyberie zo zoznamu osôb predloženého Objednávateľom vhodného uchádzača o zamestnanie, je Dodávateľ stavebných prác oprávnený zamestnať iné osoby spĺňajúce kumulatívne predpoklady podľa písm. a) a b) vyššie.

11.4 Zhotoviteľ je povinný do 7 pracovných dní odo dňa začatia realizácie stavebných prác podľa tejto zmluvy doručiť objednávateľovi doklad preukazujúci splnenie tejto povinnosti (napr. pracovná zmluva, dohoda o vykonaní práce a pod., vrátane čestných prehlásení uchádzačov o zamestnanie, potvrdenia z príslušného úradu práce, súhlasov uchádzačov o zamestnanie so spracovaním osobných údajov a pod.).

Zmluvná povinnosť Objednávateľa týkajúca sa zabezpečenia zamestnania minimálne dvoch osôb, spĺňajúcich kumulatívne predpoklady uvedené v písm. a) a b) vyššie bude považovaná za splnenú, ak dôjde k zamestnaniu týchto osôb počas doby realizácie stavebných prác.

11.5 Pod pojmom „zamestnať“, sa rozumie uzatvorenie zmluvného typu s vybraným uchádzačom o zamestnanie podľa zákona č. 311/2001 Z.z. Zákonníka práce: pracovnej zmluvy na dobu určitú, pracovnej zmluvy na dobu neurčitú alebo dohody o prácach vykonávaných mimo pracovného pomeru.

11.6 Zhotoviteľ uzatvorí pracovnú zmluvu alebo dohodu o prácach vykonávaných mimo pracovného pomeru s uchádzačom o zamestnanie tak, aby uchádzač o zamestnanie vykonával prácu podľa pracovnej zmluvy alebo dohody o prácach vykonávaných mimo pracovného pomeru najneskôr odo dňa začatia stavebných prác podľa tejto Zmluvy. Uchádzač je povinný preukázať uzatvorenie pracovnej zmluvy alebo dohody o prácach vykonávaných mimo pracovného pomeru s uchádzačom o zamestnanie Objednávateľovi bezodkladne po jej uzatvorení .

11.7 Ak v priebehu plnenia zmluvného vzťahu príde z akéhokoľvek dôvodu k ukončeniu pracovnej zmluvy alebo dohody o prácach vykonávaných mimo pracovného pomeru s osobami, ktoré Zhotoviteľ zamestnal podľa tohto článku, tak má Zhotoviteľ povinnosť najneskôr do sedem (7) dní od ukončenia pracovnej zmluvy alebo dohody o prácach vykonávaných mimo pracovného pomeru zamestnať iného uchádzača o zamestnanie spĺňajúceho danú podmienku.

**Článok XII.**

**Záverečné ustanovenia**

12.1. Táto zmluva nadobúda platnosť dňom jej podpisu oboma zmluvnými stranami a účinnosť dňom nasledujúcim po dni jej zverejnenia na webovom sídle objednávateľa a zároveň po splnení odkladacej podmienky, ktorou je vykonanie štandardnej ex post kontroly zo strany RO, v rámci ktorej RO neidentifikoval nedostatky, ktoré by mali alebo mohli mať vplyv na výsledok VO, alebo v rámci ktorej prijímateľ súhlasil s výškou ex ante finančnej opravy uvedenej v návrhu správy/správe z kontroly a splnil podmienky na uplatnenie ex ante finančnej opravy podľa metodického pokynu CKO č. 5.

12.2. Zmluva môže byť zmenená len písomnými dodatkami, podpísanými oprávnenými zástupcami zmluvných strán. Zmeny a doplnky obsahu zmluvy možno uskutočniť len písomne po predchádzajúcej dohode obidvoch zmluvných strán a pri dodržaní postupov pri uzatváraní dodatkov podľa § 10a zákona o verejnom obstarávaní, inak je zmena či doplnenie zmluvy neplatné.

12.3. Pokiaľ v zmluve nie je dohodnuté niečo iné, platia pre zmluvný vzťah ňou založený ustanovenia Obchodného zákonníka.

12.4. Neoddeliteľnou súčasťou tejto zmluvy je Príloha č. 1 – podrobný rozpočet podľa výkazu výmer v tlačenej podobe a v elektronickej podobe (vo formáte MS Excel). Zhotoviteľ je povinný predložiť elektronickú verziu podrobného rozpočtu objednávateľovi (vo formáte MS Excel), ako aj predkladať v elektronickej verzii (vo formáte MS Excel) každú zmenu tohto podrobného rozpočtu, ku ktorej dôjde počas realizácie predmetu zmluvy a Príloha č. 2 – Zoznam známych subdodávateľov.

12.5. Zmluvné strany si zmluvu prečítali, porozumeli a na znak súhlasu s jej obsahom dobrovoľne vlastnoručne podpísali.

12.6. Zmluvné strany prehlasujú, že sú spôsobilí k právnym úkonom a ich zmluvná voľnosť nie je ničím obmedzená.

12.7. Zmluva je vyhotovená v 5 exemplároch, z ktorých tri sú určené pre objednávateľa a dva pre zhotoviteľa.

V ......................., dňa ....................... V ...................., dňa .......................

Za zhotoviteľa: Za objednávateľa:

....................... ........................................

....................... .............................

konateľ štatutárny zástupca

Príloha č. 1 – podrobný rozpočet podľa výkazu výmer v tlačenej podobe a v elektronickej podobe (vo formáte MS Excel)

Príloha č. 2 – Zoznam známych subdodávateľov (vypĺňa a predkladá len úspešný uchádzač -zhotoviteľ pri podpise zmluvy)

Príloha č.2

**Zoznam známych subdodávateľov**

|  |  |  |  |  |  |
| --- | --- | --- | --- | --- | --- |
| **P.č.** | **Subdodávateľ**  (obchodné meno, sídlo alebo miesto podnikania, IČO, osoba oprávnená konať za subdodávateľa v rozsahu meno a priezvisko, adresa pobytu, dátum narodenia) | **Kontaktná osoba**  (Meno a Priezvisko, tel.číslo, email) | **Popis prác vykonávaných**  **subdodávateľom**  (odkaz na stavebný objekt, jeho časť, prípadne položky) | **Podiel plnenia zmluvy v % z celkového objemu stavebných prác** | **Podiel plnenia zmluvy** vo finan.  vyjadrení v EUR bez DPH |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |